PATVIRTINTA

 Turgelių „Aistuvos“ gimnazijos

 direktoriaus 2015-02-12d.

įsakymu Nr. V1-32

**TURGELIŲ „AISTUVOS“ GIMNAZIJOS**

**METODINĖS VEIKLOS ORGANIZAVIMO**

**TVARKOS APRAŠAS**

**I. BENDROSIOS NUOSTATOS**

1. Turgelių „Aistuvos“ gimnazijos (toliau – gimnazija) metodinės veiklos organizavimo tvarkos aprašas (toliau – aprašas) nusako metodinės veiklos tikslus ir uždavinius, metodinių grupių ir metodinės tarybos funkcijas, metodinės veiklos organizavimo tvarką ir koordinavimą.

2. Gimnazijos metodinė veikla organizuojama vadovaujantis Lietuvos Respublikos švietimo įstatymu bei LR švietimo ir mokslo ministro 2005 m. rugpjūčio 31 d. įsakymu Nr. ISAK- 1781 „Dėl rekomendacijų mokytojų metodinei veiklai organizuoti patvirtinimo“ patvirtintomis rekomendacijomis.

3. Pagrindinės apraše vartojamos sąvokos:

Metodinė veikla - mokytojų, mokyklų vadovų bei kitų švietimo specialistų organizuota veikla, vienijanti pagal veiklos ir ugdymo sritis, skirta kvalifikacijai ir praktinei veiklai tobulinti, keičiantis gerąja pedagogine patirtimi, naujausia metodine bei dalykine informacija.

Metodinė grupė - gimnazijoje veikianti mokytojų grupė, sudaryta pagal ugdymo sritį ar dalyką.

Gimnazijos metodinė taryba - gimnazijoje veikianti mokytojų grupė, organizuojanti ir koordinuojanti metodinių grupių veiklą.

 Metodinė priemonė - mokytojų ar kitų švietimo specialistų parengta medžiaga, kurioje perteikiama ugdymo patirtis, rekomenduojama medžiaga mokymui ir mokymuisi.

Mokymo ir mokymosi priemonės - mokinių ugdymui naudojamos vaizdinės, techninės, demonstracinės, laboratorinės, kompiuterinės priemonės, prietaisai, medžiagos, cheminiai reagentai ir kt.

**II. METODINĖS VEIKLOS TIKSLAI IR UŽDAVINIAI**

4. Metodinės veiklos tikslas – siekti nuolatinio mokytojų, profesinės kompetencijos augimo ir užtikrinti veiksmingą bei efektyvų ugdymo procesą.

5. Metodinės veiklos uždaviniai:

5.1. Užtikrinti mokytojų metodinį ir dalykinį bendradarbiavimą.

5.2. Skleisti pedagogines ir metodines naujoves, dalytis gerąja pedagogine patirtimi, skatinti ją.

5.3. Skatinti mokytojų kūrybiškumą, atvirumą inovacijoms ir kaitai.

5.4. Rengti seminarus, metodines dienas regioninių mokyklų ir rajono mokyklų mokytojams.

5.5. Užtikrinti kokybišką ugdomosios veiklos organizavimą, vertinimą ir tobulinimą.

**III. METODINĖS VEIKLOS ORGANIZAVIMAS, REGLAMENTAVIMAS IR KOORDINAVIMAS**

6. Metodinę veiklą organizuoja ir vykdo metodinės grupės, metodinė taryba.

7. Metodinės grupės formuojamos pagal ugdymo sritis ir mokomuosius dalykus. Jų veiklą koordinuoja direktoriaus pavaduotojas ugdymui.

8. Metodinę tarybą sudaro metodinės tarybos pirmininkas, metodinių grupių pirmininkai, gimnazijos pedagogai.

9. Metodinės tarybos ir metodinių grupių veiklai vadovauja metodinės tarybos pirmininkas.

9.1. Metodinės tarybos pirmininkas išrenkamas atviru balsavimu, balsų dauguma, mokytojų tarybos posėdyje mokslo metų pradžioje kas dveji metai.

9.2. Metodinių grupių pirmininkai renkami dvejiems mokslo metams.

10. Metodinės tarybos ir metodinių grupių posėdžiai organizuojami ne rečiau kaip keturis kartus per mokslo metus, posėdžius protokoluoja išrinkti sekretoriai. Į metodinės tarybos posėdžius gali būti kviečiami konsultantai: socialinis pedagogas, psichologas, bibliotekos vedėjas ir kt.

11. Metodinės tarybos ir metodinių grupių posėdžių protokolai saugomi metodinės tarybos veiklos segtuve.

12. Veikla planuojama kalendoriniams metams, vadovaujantis šiais nuostatais.

13. Metodinėje veikloje lygiateisiškumo pagrindais dalyvauja visi mokytojai.

14. Metodinėje veikloje dalyvaujančių mokytojų teisės ir pareigos:

14.1. Gauti informaciją apie planuojamą ir organizuojamą veiklą bei veiklos ataskaitas.

14.2. Aktyviai dalyvauti veikloje.

14.3. Laikytis priimtų nutarimų, sprendimų, veiklos nuostatų ir juos vykdyti.

15. Metodinės veiklos vykdymo formos, būdai ir metodai: diskusijos, apskritieji stalai, susirinkimai, atviros pamokos, seminarai, konferencijos, konkursai, konsultacijos, stendiniai pranešimai, metodiniai darbai, publikacijos, tiriamoji veikla, parodos ir kt.

**IV. METODINIŲ GRUPIŲ FUNKCIJOS**

16. Gimnazijos metodinės grupės vykdo šias funkcijas:

16.1. Nagrinėja ugdymo turinio planavimo, integravimo, realizavimo, vertinimo ir įsivertinimo strategijų įgyvendinimo klausimus.

16.2. Nustato metodinės grupės metinės veiklos prioritetus, sudaro veiklos planą, pristato jį suderinimui metodinėje taryboje ir įgyvendina.

16.3. Analizuoja ir vertina dalykų ugdymo programas, aprobuoja mokomųjų dalykų teminius ir individualaus mokymo planus, teikia gimnazijos direktoriui rekomendacijas dėl jų tvirtinimo.

16.4. Nagrinėja mokinių ugdymo sėkmingumą ir jų pasiekimus.

16.5. Aptaria mokytojų kvalifikacijos tobulinimo poreikius, analizuoja ir vertina atestuojamų mokytojų metodinę veiklą.

16.6. Teikia siūlymus metodinės veiklos organizavimo klausimais mokyklos tarybai, metodinei tarybai, mokyklos direktoriui.

**V. METODINĖS TARYBOS FUNKCIJOS**

17. Gimnazijos metodinė taryba vykdo šias funkcijas:

17.1. Nustato gimnazijos metinės metodinės veiklos prioritetus, formuoja ugdymo turinio gerinimo politiką, rengia metų metodinės veiklos programą.

17.2. Koordinuoja gimnazijos veikiančių metodinių grupių veiklą, telkdama mokytojus ugdymo dermei, tęstinumui ir kokybei užtikrinti.

17.3. Nagrinėja mokytojų kvalifikacijos tobulinimo poreikius, nustato prioritetus.

17.4. Vertina ir aprobuoja mokytojų metodinius darbus, mokymo priemones, analizuoja praktinę veiklą, sprendžia kabinetų aprūpinimo poreikio klausimus.

17.5. Inicijuoja mokytojų bendradarbiavimą, gerosios pedagoginės patirties sklaidą, bendradarbiavimą su Šalčininkų rajono ir regioninėmis mokyklomis.

17.6. Svarsto parengtas pasirenkamųjų dalykų, dalykų modulių programų projektus, ugdymo turinio įgyvendinimo ir pedagoginio proceso organizavimo klausimus, ugdymo inovacijų diegimą ir teikia rekomendacijas mokyklos direktoriui.

17.7. Sprendžia kitas iškilusias pedagogines - metodines problemas.

17.8. Gimnazijos metodinė taryba už veiklą atsiskaito mokslo metų pabaigoje (rugpjūčio mėnesį) mokytojų tarybos posėdyje.

\_\_\_\_\_\_\_\_\_\_\_\_\_\_\_\_\_\_\_\_\_\_